text: خدمة هي بوابة إلكترونية توفر الخدمات الاساسية لاي فرد\فريق\شركة\متجر يعمل في قطاع التجارة الإلكترونية واللوجستيات مثل (المتجر الإلكتروني، صفحات تقديم الخدمات، صفحات بيع المنتجات، ادارة الطلبات، انشاء الفواتير، الربط مع وسائل الدفع، الرسائل والتبليغات، الربط مع شركات التوصيل، وغيرها من الخدمات المرتبطة بهذا القطاع).
text: #000000
text: بأختصار نخليك تستلم فلوسك مقدم (كامل او عربون)، نخلصك من مشكلة الرواجع، ونسهلك تصفية الطلبات ومتابعة حالتها، ونخلصك من ملفات الأكسل.
text: #000001
text: عندك محل ؟ لو بيج اون لاين؟ لو تشتغل هاند ميد وتتعب تاليها الزبون ميدفع؟ خدمة "متجري" يمكن تكون الحل. راح نوفرلك متجر متخصص تگدر من خلاله تعرض منتجاتك وتحدد اسعارها وتَتَبع كل الطلبات الي جايتك وحالتها. وهيج زبائنك راح يكدرون يدفعون باي وسيلة دفع اون لاين تعجبهم، وفلوسك راح تستلمها حتى قبل لا تسلم الطلب!
text: #000003
text: لو جنت من الي يقدمون خدمات اون لاين، فخدمة تتدلل راح توفرلك مساحة خاصة بيك تعرض خدماتك بيها مثل متحب وبالاسعار الي انت تحددها. راح يكدرون عملائك يدفعون بأي طريقة دفع يحبوها مقدم كلي او عربون وتوصلك اتعابك بسهولة سواء جنت داخل العراق او خارجه.. وراح نوفرلك وياها لوحة تحكم تعرضلك كل طلباتهم وحالتها حتى تكدر تديرها وتتابعها بسهولة وبمكان واحد.
text: #000004
text: لو جنت صاحب محل او بيج اون لاين وتريد تسوي فواتير لزبائنك بسهولة، فخدمة كاشيرة راح تفيدك! راح تكدر تستعملها من لابتوبك، او تليفونك، او تابلتك حتى تسوي فواتيرك. وتكدر هم تربط بيهم قارئ باركود او طابعة حتى تسهلك الشغل وكل هذا وخدمة كاشيرة نقدمها الك بلاش (مجاناً).
text: #000005
text: اذا تحتاج تفتح استمارة وزبائنك يملوها الك ويكلولك شيريدون، فخدمة اوردراتي راح توفرك الحل الأمثل. حتكدر تسوي استمارات بيها المعلومات الي تريدها من الزبون بخصوص الطلب، وتتجمعلك بمكان واحد بس انت تشوفه. ومو بس هيج، حتكدر تستلم عربون قبل لتبدي الشغل، وراح تكدر تحدد حالة كل طلب شنو وشوكت تسليمه حتى تطلع لزبائنك ويتتبعون طلباتهم بدون ميسألوك.
text: #000006
text: لو جان عندك موقع او نظام الكتروني وتريد تضيفله ميزة الدفع الالكتروني بسهولة وبدون ما تحتاج مبرمجين يبنولك كل شي من الصفر. فخدمة "بَي" الك. حتكدر من خلالها تربط نظامك بكل طرق الدفع الالكتروني المدعومة في العراق. حنوفرلك لوحة تحكم تشوف بيها حساباتك. واذا عندك فريق برمجي، فنوفرلك ربط api and callbacks.
text: #000007
text: اذا الخدمة الي تقدمها تحتاج ارسال تحديثات وتبليغات الى زبائنك بكثرة او بصورة دورية، فخدمة "سند" راح توفرلك امكانية ارسال الرسائل عن طريق الرسائل النصية او حتى تطبيقات التواصل (مثل الفايبر والواتساب) سواء بصورة اوتوماتيكية او يدوية ولشخص واحد او مجموعة اشخاص انت تختارهم. كل هذا راح تكدر تسويه من خلال لوحة تحكم خاصة بيك وبمشروعك.
text: #000008
text: لو شغلك يحتاج تصدر فواتير تندفع اون لاين، فـ وية خدمة "فاتورة" تكدر تسوي فاتورات الكترونية باسم الزبون الي تحدده، يكدر يسددها باي وسيلة دفع الكتروني تعجبه او اي منفذ معتمد، وتكدر تستلم المبلغ باي وقت يعجبك. راح تنحفظ كل فاتورة سويتها وية تاريخ انشائها وتسديدها ومعلوماتها الكاملـة، حتى تكدر تعرضها بأي وقت، وية امكانية عمل تقارير وفلترة عليهن بالطريقة الي تعجبك وتضمنلك الراحة والدقة بالشغل.
text: #000009
text: تعاني من صعوبة ادارة تجهيز الطلبات بين موظفيك؟!
  عندك ضياع وتأخر بالطلبات وصعوبة متابعتها من خلال الواتس اب؟!
  وية خدمة "تجهيز" راح تكدر تنظم إدارة تجهيز الطلبات بين موظفيك من خلال لوحة تحكم مخصصة لكل موظف يظهر بيهه حالة الطلب وشكد طول يمه وهمين راح يكدر يحوله الى زميله من يخلص تجهيزه.
text: #000010